
                                                       RAPORT DE SPECIALITATE

          privind aprobarea indicatorilor tehnico-economici și a Devizului General prevăzuți în documentația pentru avizare si autorizare ISU aferentă obiectivului de investiții ,,Modernizare și securizare ,,Clădire Administrativă - Primaria Municipiului Timisoara: B-dul C. D. Loga nr.1 – Timișoara”

          Având în vedere Referatul de aprobare al proiectului de hotărâre, al Primarului Municipiului Timișoara și Proiectul de hotărâre privind ,,Modernizare și securizare ,,Clădire Administrativă - Primaria Municipiului Timisoara: B-dul C. D. Loga nr.1 – Timișoara” prin care se propune aprobarea indicatorilor tehnico-economici (Anexa 1) și a Devizului General (Anexa 2)
           Facem următoarele precizări:
         În conformitate cu legile in vigoare si cu REGULAMENTUL (UE) NR. 305/2011 AL PARLAMENTULUI EUROPEAN ȘI AL CONSILIULUI din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului; Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare LEGEA nr. 307 din 12 iulie 2006  privind apărarea împotriva incendiilor cu modificările și  completările ulterioare; LEGEA nr. 481/2004 privind protecția civilă;  HGR 571/2016 pentru aprobarea categoriilor de construcţii şi amenajări care se supun avizării şi/sau autorizării privind securitatea la incendiu; OMAI 129 din 25 august 2016 pentru aprobarea Normelor metodologice privind avizarea şi  autorizarea de securitate la incendiu şi protecţie civilă, avem obligatia de a intocmii documentele necesare pentru obtinerea avizului si autorizatiei de securitate la incendiu pentru cladirea in care isi desfasoara activitatea aparatul de specialitate al primarului - “apararea impotriva incendiilor constituie o activitate de interes public, national, cu caracter permanent, la care sunt obligate sa participe, in conditiile prezentei legi, autoritatile administratiei publice centrale si locale, precum si toate persoanele fizice si juridice aflate pe teritoriul Romaniei.”
       In anul 2016 au fost modificate o serie de acte normative privind avizarea/autorizarea privind securitatea la incendiu, respectiv: Legea 307/2006, HG 571/2016 şi OMAI 129/2016. Documentaţiile pentru obţinerea autorizaţiei de construire întocmite înainte de modificarea actelor normative amintite mai sus ce reglementează modul de obţinere a autorizaţiei la incendiu nu prevad o serie de lucrari 
      Documentatia este intocmita la solicitarea Primariei Municipiului Timisoara, in urma constatarii unor deficiente la nivelul asigurarii securitatii in exploatare, atat in ceea ce priveste configurarea compartimentarilor si evacuarilor in caz de pericol, cat mai ales a instalatiilor aferente detectiei, a semnalizarii si interventiei in caz de incendiu cat si a evacuarii in siguranta a persoanelor, atat a personalului cat si a vizitatorilor.
     Datorita necesitatii repetate a organigramei si necesitatii functionale, pe mai multe nivele au aparut modificari constructive ce nu corespund unei exploatari in siguranta, sau schimbarile de legislatie in domeniul PSI nu au avut ca urmare schimbari si adaptari la nivel constructiv. Au mai fost constatate degradari la nivelul finisajelor a unor elemente constructive, elemente ce nu mai satisfac cerintele de rezistenta, separare sau izolare in caz de incendiu.
       Pe baza acestor observatii a fost constatată necesitatea proiectarii unor lucrări suplimentare pentru conformare la normele de securitate la incendiu si obţinerea avizului  de securitate la incendiu respectiv obtinerea autorizaţiei de securitate la incendiu.
       Municipiul Timișoara a incheiat Contractul de prestare de  servicii nr.35/01.04.2019  cu operatorul economic S.C. PRODAO-ING S.R.L., avand ca obiect  realizarea  „Documentatie pentru avizare si autorizare ISU a cladirii situate B-dul C.D. Loga nr.1 – Primaria Municipiului Timisoara”. Urmarea acestui contract operatorul economic S.C. PRODAO-ING S.R.L. a elaborat proiectul nr.545 cu denumirea ,,Întocmire documentație Modernizare și securizare ,,Clădire Administrativă - Primaria Municipiului Timisoara”pentru care s-a emis AC nr 512/07.07.2020.
Procedura de întocmire a documentației necesare achiziției publice precum și urmărirea derulării contractului  s-a desfășurat de către Biroul Construcții Instalații, actual Birou Reabilitare Clădiri Publice

La intocmirea  documentatiei s-a avut in vedere:
-  Certificatul de urbanism emis de Primaria TM nr. 1730 din 20.05.2019;
-  Expertiza tehnica efectuata pentru cladirea sus-numita care constata situatia actuala a cladirii, categoria interventiilor executate si lucrarile de reabilitare necesare.
- Prevederile „Legii privind masuri de crestere a calitatii arhitecturalambientale a constructiilor”, cat si Normativele specifice protectiei si securitatii la incendiu in viguare prin masuri de completare/modificare a situatiei existente, in scopul asigurarii sanatatii si sigurantei ocupantiilor, a conservarii caracterului estetic-arhitectural al cadrului urban construit, precum si calitatii procesului de munca din cadrul cladirii; deasemena se are in vedere ca operatiunile necesare sa se incadreze in limitele minime astfel incat sa nu afecteze conformatia existenta a cladirii atat din punct de vedere a construtiei, cladirea fiind clasata ca monument istoric, cat si fata de necesitatiile functionale actuale.
- Adresa nr.3560 /22.10.2019 a Directiei Judetene pentru Cultura Timis , prin care se impune
respectarea Art.4, Cap.1 din P118/99, respectiv eliminarea interventilor ce contravin caracterului de monument , interventii specificate in comunicarea sus numita si mentinerea unor modificari ce nu au caracter invaziv si aduc imbunatatiri a sigurantei in exploatare si protectie la foc. Propunerile din documentatia de fata ce completeaza/modifica partial documentatia initiala ce sta la baza avizului ISU se vor aduce la cunostinta avizatorului in vederea obtinerii acceptului de neindeplinire a cerintelor P118/99 in conditiile operarii asupra unei cladiri monument si se vor comunica beneficiarului si constructorului, fiind parte integranta din documentatia de autorizare a constructiei si autorizare functionare ISU.
- Proiectul propus pentru reamenajarea interioara a spatiului "Camerei 30" proiect nr 443/2015

Prezentăm în continuare caracteristicile principale ale constructiei grupate astfel:
1.Categoria de importanță:
-cladire cu caracter istoric amplasata in zona de ansamblu arhitectonic istoric protejat;
- zona seismica de calcul (D), cu ag=0,20g si Tc=0.7 sec.;
- perioada de construire cladirea - 1914, pana in 1919 a fost ridicat doar parterul cladirii, edificiul ajungand sub acoperis doar in anul 1925, iar elementele decorative exterioare au fost aplicate mai tarziu, in 1929;
- nr.de niveluri Sp+P+2E+Mp;
- sistem structural – zidarie portanta cu pereti inalti de caramida plina normala, peretii se sprijina pe fundatii tot din zidarie de caramida cu evazari succesive, conform detaliilor din sondajele geotehnice, finisajul peretilor este din tencuiala de var, planseul diferit pe corpuri si zone functionale este sustinut in spatiile cu deschidere mare de grinzi ce reazema centrat pe spaletii dintre ferestre (camera
30, sala de consiliu);
-clasa de importanta - a III-a si categoria de importanta “C” - importanta normala;
-starea generala a cladirii – buna din punct de vedere structural, dar cu finisaje la nivelul fatadelor degradate, igrasie partiala la nivelul soclului, degradari locale la nivelul invelitorii, a tamplariei exterioare si tamplariei interioare (usi separare), izolare termica nesatisfacatoare la nivelul elementelor vitrate, lipsa instalatiilor specifice PSI.
2. Functiune. Capacitati
   Functiunile cladirii au specific administrativ si sunt cu preponderenta in relatie cu publicul.
Finisajele exterioare nu sunt in stare buna de conservare, siguranta in exploatare nefiind satisfacuta in totalitate la nivelul intregii cladiri. Accesul in cladire se face prin intermediul a doua accese principale, alineate la trotuarul de pe str.C.D.Loga, celelalte trei intrari secundare, fiind practicate in curtea interioara, pe fatada posterioara, pe fiecare brat (corp de cladire Circulatiile sunt alcatuite si gabaritate astfel:
- Doua holuri de acces principale, cu S1 = 31,80 m si S2 = 61,10 m, prevazute cu scari avand rampe egale cu 4,71 m , respectiv 6,96 m, care preiau diferenta de nivel de la nivelul trotuarului de -1,60 m, la cota + 0,00 m a parterului;
- Trei accese secundare pe fatada posterioara, care preiau in aceleasi conditii diferenta de nivel, dar cu latimi diferite ale rampelor si care coboara pana in subsolul cladirii;
- Circulatia pe nivel se face prin intermediul holurilor de nivel, cu latimea variabila si anume: subsol - 2,60 m, parter - 2,75 m, etaj I – 3,00 m, etaj II – 3,02m. La nivelele superioare pe anumite portiuni coridoarele au latimi mai mici dar asigura 2 fluxuri de evacuare;
-Circulatia pe verticala se face prin intermediul scarilor si a liftului. Nodurile de scara sunt in numar de 3, dintre care una principala, monumentala, avand dimensiunile rampei de 3,00 m la cea din mijloc, respectiv de 2,00 m la cele laterale;
- Catre mansarda este o scara de acces situata in imediata vecinatate a celei principale, este alcatuita din lemn si preia diferenta de nivel intre et. 2 si mansarda partiala;
- Liftul exterior este amplasat pe fatada posterioara.
    Capacitati Cladirea este alcatuita din spatii destinate in majoritatea birourilor si spatiilor anexe( grupuri sanitare, circulatii, etc). Birourile, la randul lor sunt destinate publicului si angajatilor . Birourile sunt judicios organizate, si anume: birourile destinate accesului publicului sunt amplasate la parterul cladirii, cele destinate administratiei cu acces ocazional publicului fiind amplasate la nivelele superioare repartizate pe cele 4 nivele.
Gestiunea spatiilor ce se desfasoara pe o Arie totala de 7 408,78 mp  se prezinta astfel:
Subsol - Sc = 1332.12mp
              Suprafata utila = 932,52 mp , din care:
Parter - Sc = 1880.00mp
             Suprafata utila = 1263,68 mp, din care:
Etaj1 - Sc = 1865.52mp
             Suprafata utila = 1306,50, din care:
Etaj2 - Sc = 1686.46mp
            Suprafata utila = 1262,35 mp, din care :
Mansarda: Sc = 254.41mp
                  Suprafata utila = 190,81 m²; .
	      .
S teren = 4200 mp
S constructii =1888.00 mp
Regim de inaltime: Sp+P+2E+Mp cu nivel intermediar in spatiul "Camera 30"
Inaltime maxima: 21.08 m
Inaltime maxima la cornisa: 14.46 m
Volum construit: 33.520 mc ( fara volum pod suprainaltat)
Volum construit total nivele functionale: 28.241.50mc (zona)
                                                                    + 761.5mc (volum Sala in etaj 2
                                                                  + 4800.00 mc(volum pod)
                                                          total 33.802 mc (39.060 mc cu spatii neutilizate)
repartizat pe nivele:
                               volum construit Mansarda 1: 826.80 mc
                               volum construit Etaj 2: 7167.00 mc
                               volum construit Etaj 1: 7928.40 mc
                               volum construit Parter: 7990.00 mc
                               volum construit Subsol: 4329.30 mc

         Prezentăm de asemenea, măsurile pentru asigurarea cerintelor de calitate conform Legii nr. 10/1995 (completata prin HG 498/2001, Legea nr. 587/2002 si prin Legea 123/2007)
Cerinta A - Rezistenta si stabilitate mecanica
Din punct de vedere structural constructia prezinta un grad adecvat de siguranta privind
“cerinta de siguranta a vietii”, fiind capabila sa preia actiunile seismice, cu o marja suficienta de siguranta fata de nivelul de deformare, astfel incat vietile sa fie protejate. Structura de rezistenta este cu fundatii si elevatii din zidarie, structura din zidarie portanta si pereti de inchidere si compartimentare din zidarie de caramida de 30 si 15 cm, plansee din beton partial din elemente ceramice si grinzi de lemn la utimul nivel, sarpanta de lemn si invelitoare din tigla solzi . Clase reactive la foc:
- A1: pentru elementele principale ale structurii de rezistenta – zidarie portanta de minim 30 cm,incombustibila;
– clasa A1 - Pereti de inchidere neportanti din caramida 30 si 15cm C0(CA1);
- plansee intre nivele incombustibile exceptand ultimul nivel;
- scara din trepte si podete din piatra si materiale similare incombustibile;
– clasa A2 - Produse termoizolante a tubulaturilor liniare;
– clasa A1-L - Produse pentru pardoseli .
Avand in vedere ca cerintele de proiectare nu include reabilitarea structurala a intregii cladiri,
nu se propun modificari struturale sau goluri noi in pereti.
Documentatia de fata va fi supusa verificarii la cerinta A1.
   Cerinta B – Siguranta si accesibilitate in exploatare
Documentatia de fata prevede optimizarea traseului de acces si evacuare. Modificarile
operate la nivelul palierelor de acces pe fatada asigura spatiul necesar accesului conform normelor acceselor dinspre exterior. Accesele in coridoare din casa scarii vor fi redimensionate unde este cazul. Parapetii la ferestre si balustrade sunt configurate, dimensionate conform normelor si au inaltimile conform cerintelor de protectie impotriva caderii in gol fara afectarea aspectului istoric exterior. Iluminarea si ventilarea naturala si mecanica sunt asigurate in comformitate cu functiunea spatiilor respective, astfel incat sa permita circulatiei in siguranta in orice conditii. Spatiile cu circulatie publica au iluminare naturala. Caile de evacuare sunt marcate cu lumina de siguranta. Sunt asigurate securitatea la intruziune si efractie, elementele de compartimentare sunt din material durabile, stabile si finisate conform functiunii spatiilor. Instalatiile electrice de iluminat, de paratraznet sunt realizate conform normelor aflate in viguare.
Cerinta C – Securitate la incendiu
Proiectul s-a realizat corespunzator normelor referitoare la securitatea la incendiu aflate in
vigoare. Cladirea va avea utilizatori persoane valide, in general familiarizate cu cladirea si in numar relativ redus persoane ce nu se pot evacua singure. Evacuarea utilizatorilor se va asigura conform Normativului P 118-99, prin alcatuirea constructiva a cailor de evacuare la racord cu exteriorul. Casele de scara sunt alcatuite din materiale incombustibile atat ca structura cat si ca finisaje. Riscul de incendiu pe tot imobilul este risc mijlociu. Cladirea dispune de conditiile specifice pentru asigurarea interventiei in caz de incendiu pe toate fatadele. Fiind vorba de o cladire istorica existenta in care functioneaza o institutie cu specific
administrativ este obligatoriu intocmirea documentatiei de actualizare a spatiilor si calitatii
finisajelor in functie de normativele actuale in viguare, precum si a unui scenariu de securitate la incendiu ce cuprinde intregul ansamblu al corpurilor de cladiri. Functiunile si utilizarea fiecarui spatiu precum si numarul de ocupanti a fost luate in calcul conform adresei PMT cu specificatii scrise completate cu numar de ocupanti conform schemei de functionare. Nu au fost operate schimbare de destinatie si suplimentare de spatii fata de cele mentionate in adresa primariei ca cele actuale. In conformitate cu adresa nr.3560 /22.10.2019 a Directiei Judetene pentru Cultura Timis ,prin care se impune respectarea Art.4, Cap.1 din P118/99, respectiv eliminarea interventilor ce contravin caracterului de monument, interventii specificate in comunicarea sus numita au fost mentinute modificari ce nu au caracter invaziv si au fost aduse imbunatatiri a sigurantei in exploatare si protectie la foc. Propunerile din documentatia de fata ce completeaza/modifica partial documentatia initiala ce sta la baza avizului ISU se vor aduce la cunostinta avizatorului in vederea obtinerii acceptului de neindeplinire a cerintelor P118/99 in conditiile operarii asupra unei cladiri monument si se vor comunica beneficiarului si constructorului, fiind parte integranta din documentatia de autorizare a constructiei si autorizare functionare I.S.U.
Lucrarile propuse presupun modificari ce necesita verificarea la cerinta C `.
Cerinta D – Igiena, sanatatea oamenilor si mediul inconjurator.
Finisajele prevazute in lucrarile de interventie sunt in conformitate cu normele aflate in
vigoare, s-a asigurat iluminatul natural si artificial, s-a tinut cont de recomandarile normativului privind concentratiile admisibile in aerul incaperilor, ale noxelor provenite din materiale de constructii in timpul lucrarilor de amenajare. Toate incaperile la fatada sunt ventilate natural prin ferestre cu ochiuri mobile, s-a asigurat etanseitatea la apa si vant a tamplariei si posibilitatea de interventie pentru intretinere. Finisajele peretilor, tavanelor si a pardoselilor sunt conform cerintei spatiilor administative. S-a asigurat prezervarea mediului inconjurator si indepartarea gunoaielor menajere prin europubele. Spatiile ce nu fac obiectul prezentei teme de proiectare se vor supune unor reabilitari calitative ulterioare lucrarilor prevazute in proiectul de fata. Lucrarile propuse nu presupun modificari privind " Igiena, sanatatea oamenilor si mediul inconjurator" decat in masura interventilor pe caile de evacuare. Avand in vedere existenta unor spatii ce nu indeplinesc cerintele din capitolul de fata sunt necesare refunctionalizari zonale si interventii de remenajare calitativa a unor spatii. Acestea nu fac obiectul documentatiei de fata si se va face in ansamblu dupa intocmirea unei documentatiii de reabilitare interioara ce trateaza intregul ansamblu de cladiri.
Lucrarile propuse presupun modificari ce necesita verificarea la cerinta D `.
Cerinta E – Izolarea termica, hidrofuga si economia de energie
Lucrarea de fata se executa in cadrul unei cladiri existente cu specific administrativ, proiectata si construita conform normativelor specifice la momentul construirii. Va trebuii
deasemenea rebilitarea in ansamblul a spatiilor. Cladirea corespunde in general din punct de vedere al izolarii termice, hidrofuga si economiei de energie destinatiei propuse. In lucrarea de fata au fost prevazute imbunatatiri ale izolarii fata de spatii mai reci prin izolarea suplimentara a unor pereti si termoizolari doar la tavanele adiacente cailor de evacuare sau elementelor la care se intervine. Deasemenea tamplariile noi ce fac parte din sistemul de evacuare sau ventilare sunt prevazute cu geam termopan si etanseizari conform normelor in viguare fiind cuprinse in documentatia de reabilitare fatada.
Cerinta F - Protectia impotriva zgomotului
Verificarea la protectia impotriva zgomotului nu face parte din lucrarile actualei teme.
Izolarea fonica a spatiilor la care se intervine a fost asigurata in masura posibilitatii de interventie pe cladire istorica . Cladirea in ansamblu necesita reabilitare si actualizare la normele in viguare. Conform cerințelor de proiectare documentatia de fata trateaza doar elementele specifice sigurantei la foc.
Toate materialele ce se introduc in opera si se depoziteaza pe santier trebuie sa fie insotite de buletine de calitate de la furnizor, ce vor corespunde cerintelor specificate in caietele de sarcini.

	 În concluzie, costurile pentru realizarea investitiei conform Devizului General, ce sunt proiectate a se realiza pe o perioadă de 36 luni.sunt următoarele:
[bookmark: _GoBack]           Valoarea totală estimată a investiţiei conform Devizului General , 
                 2.773.496,98  lei fără TVA  respectiv  3.300.461,41 lei inclusiv TVA	
           din care   valoarea  C+M:         
                 2.085.637,99 lei  fără TVA  respectiv  2.481.909,21 lei  inclusiv TVA 

             Având în vedere prevederile legale expuse în prezentul raport, apreciem că proiectul de hotărâre          privind aprobarea indicatorilor tehnico-economici și a Devizului General prevăzuți în documentația pentru avizare si autorizare ISU aferentă obiectivului de investiții ,,Modernizare și securizare ,,Clădire Administrativă - Primaria Municipiului Timisoara: B-dul C. D. Loga nr.1 – Timișoara” îndeplinește condițiile pentru a fi supus dezbaterii și aprobării plenului Consiliului Local. 

